ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৭৫ কোটি ৮৯ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৭.৬২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২৭ হাজার ১৭৬
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৫১ হাজার ৮৭, যা দেশে মোট আক্রান্তের ১.০৫ শতাংশ
সাপ্তাহিক-ভিত্তিতে আক্রান্তের হার ২.০০ শতাংশ, যা গত ৮২ দিন ৩ শতাংশের নীচে
নয়াদিল্লি, ১৫ সেপ্টেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৬১ লক্ষ ১৫ হাজার ৬৯০। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৭৫ কোটি ৮৯ লক্ষ ১২ হাজার ২৭৭।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৬৫,০৬৪
৮৬,২৭,৮৯৩
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৩৯,৪৮০
১,৪১,৫৭,২৩৪
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩০,৬২,২০,৯৩২
৪,৭০,৪৬,৯৭২
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৪,৫৫,৫৮,৮৯৩
৬,৪৩,৬৯,০৪৭
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৯,৪১,৭২,৮৮৬
৫,০০,৫৩,৯২১
|
|
মোট
|
|
|
|
৭৫,৮৯,১২,২৭৭
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
আরও একটি উল্লেখযোগ্য অগ্রগতি হিসাবে দেশে গত ২৪ ঘণ্টায় সুস্থতার সংখ্যা ৩৮ হাজার ১২। মহামারী শুরুর সময় থেকে দেশে এখনও পর্যন্ত মোট সুস্থতার সংখ্যা ৩ কোটি ২৫ লক্ষ ২২ হাজার ১৭৩।
বর্তমানে, জাতীয় স্তরে সুস্থতার হার দাঁড়িয়েছে ৯৭.৬২ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৮০ দিন দৈনিক আক্রান্তের সংখ্যা ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ২৭ হাজার ১৭৬ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ৫১ হাজার ৮৭, যা মোট আক্রান্তের ১.০৫ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৬ লক্ষ ১০ হাজার ৮২৯টি নমুনা পরীক্ষা হয়েছে। এর ফলে, সামগ্রিকভাবে টিকাকরণের সংখ্যা দাঁড়িয়েছে ৫৪ কোটি ৬০ লক্ষ ৫৫ হাজার ৭৯৬।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.০০ শতাংশ, যা গত ৮২ দিন ৩ শতাংশের নীচে। একইভাবে, দৈনিক আক্রান্তের হার কমে হয়েছে ১.৬৯ শতাংশ। দৈনিক-ভিত্তিতে আক্রান্তের হার গত ১৬ দিন ৩ শতাংশের নীচে রয়েছে এবং গত ৯৯ দিন ৫ শতাংশের নীচে।
CG/BD/SB
(Visitor Counter : 126
স্বাস্থ্যওপরিবারকল্যাণমন্ত্রক
নিরন্তর হ্রাস পাবার ফলে ভারতে সুস্পষ্টভাবে করোনায় আক্রান্তের সংখ্যা আরও কমে ৩.০৮ লক্ষ
ভারতে নমুনা পরীক্ষায় অভাবনীয় অগ্রগতি; মোট নমুনা পরীক্ষা হয়েছে ১৬ কোটিরও বেশি
জাতীয় স্তরে আক্রান্তের হার কমে ৬.২৫ শতাংশ
১৫টি রাজ্য/কেন্দ্রশাসিত অঞ্চলে আক্রান্তের হার জাতীয় গড়ের তুলনায় কম
নয়াদিল্লি, ১৯ ডিসেম্বর, ২০২০
দেশে গত কয়েক সপ্তাহ ধরে যে প্রবণতা অব্যাহত রয়েছে, তা অটুট থেকে সুস্পষ্টভাবে করোনায় আক্রান্তের হার আরও কমে ৩.০৯ শতাংশ হয়েছে।
ভারতে গত ২৪ ঘন্টায় আক্রান্তের তুলনায় সুস্থতার সংখ্যা বেশি। দৈনিক-ভিত্তিতে আক্রান্তের তুলনায় সুস্থতার সংখ্যা বেশি হওয়ায় দেশে আজ সুসস্পষ্টভাবে করোনায় আক্রান্তের সংখ্যা আরও কমে হয়েছে ৩ লক্ষ ৮ হাজার ৭৫১। দেশে গত ২৪ ঘন্টায় ২৫ হাজার ১৫২ জন নতুন করে করোনায় আক্রান্ত হয়েছে। অন্যদিকে, ঐ একই সময়ে ২৯ হাজার ৮৮৫ জন আরোগ্য লাভ করেছেন। দৈনিক-ভিত্তিতে আক্রান্তের সংখ্যা লাগাতার কমছে। এর ফলে, গত ২৪ ঘন্টায় সুস্পষ্টভাবে করোনায় আক্রান্তের সংখ্যা ৫ হাজার ৮০ কমেছে।
সুস্পষ্টভাবে করোনায় আক্রান্তের সংখ্যা হ্রাস পাওয়ায় ভারতে প্রতি ১০ লক্ষে আক্রান্তের সংখ্যা কেবল ২২৩, যা বিশ্বের মধ্যে অন্যতম সর্বনিম্ন।
বিশ্বব্যাপী মহামারীর বিরুদ্ধে লড়াইয়ে ভারত আরও একটি তাৎপর্যপূর্ণ মাইলফলক অর্জন করেছে। দেশে মোট নমুনা পরীক্ষার সংখ্যা ১৬ কোটি ছাড়িয়েছে। গত ২৪ ঘন্টায় ১১ লক্ষ ৭১ হাজার ৮৬৮টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা বেড়ে হয়েছে ১৬ কোটি ৯০ হাজার ৫১৪। দেশে দৈনিক-ভিত্তিতে নমুনা পরীক্ষার সংখ্যা বেড়ে ১৫ লক্ষ হয়েছে।
ব্যাপক হারে ও সুপরিকল্পিত উপায়ে নমুনা পরীক্ষার ফলে আক্রান্তের হার লাগাতার কমে আসছে। দেশে আজ আক্রান্তের হার দাঁড়িয়েছে ৬.২৫ শতাংশ। ১৫টি রাজ্য/কেন্দ্রশাসিত অঞ্চলে আক্রান্তের হার জাতীয় গড়ের তুলনায় কম।
দেশে সুস্থতার সংখ্যা আজ আরও বেড়ে হয়েছে ৯৫ লক্ষ ৫০ হাজার ৭১২। সুস্থতার হারও বেড়ে হয়েছে ৯৫.৪৬ শতাংশ, যা বিশ্বের মধ্যে অন্যতম সর্বনিম্ন। সুস্থতার সংখ্যা ও সুস্পষ্টভাবে আক্রান্তের সংখ্যা মধ্যে ফারাক ক্রমশ বাড়ছে এবং বর্তমানে এই ব্যবধান আরও বেড়ে হয়েছে ৯২ লক্ষ ৪১ হাজার ৯৬১।
৩৪টি রাজ্য ও কেন্দ্রশাসিত অঞ্চলে সুস্থতার হার ৯০ শতাংশেরও বেশি।
দেশে গত ২৪ ঘন্টায় আরোগ্যলাভকারীদের ৭৪.৯৭ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে ৪ হাজার ৭০১ জন সুস্থ হয়েছেন। মহারাষ্ট্রে একদিনেই সুস্থ হয়েছেন ৪ হাজার ৪৬৭ জন এবং পশ্চিমবঙ্গে সুস্থ হয়েছেন ২ হাজার ৭২৯ জন।
গত ২৪ ঘন্টায় করোনায় আক্রান্তদের ৭৩.৫৮ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই আক্রান্ত হয়েছেন ৫ হাজার ৪৫৬ জন। পশ্চিমবঙ্গে আক্রান্ত হয়েছেন ২ হাজার ২৩৯ জন এবং মহারাষ্ট্রে আক্রান্তের সংখ্যা ১ হাজার ৯৬০।
দেশে গত ২৪ ঘন্টায় ৩৪৭ জনের করোনাজনিত কারণে মৃত্যু হয়েছে। এর মধ্যে ৭৮.৯৬ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে মারা গেছেন ৭৫ জন এবং পশ্চিমবঙ্গে মৃত্যু হয়েছে ৪২ জনের।
প্রতিরক্ষামন্ত্রক
অর্ডন্যান্স ফ্যাক্টরি গুলিকে কর্পোরেটাইজেশন করার উদ্যোগ
নতুন দিল্লি, ২৬ জুলাই, ২০২১
স্বাভাবিক কাজকর্মের স্বায়ত্তশাসন, দক্ষতা বৃদ্ধি এবং অডিয়েন্স ফ্যাক্টরি গুলিতে নতুন বৃদ্ধি ও উদ্ভাবনের সম্ভাবনার কথা ভেবে সরকার অর্ডন্যান্স ফ্যাক্টরি বোর্ডের উৎপাদন কেন্দ্র গুলিকে ৭টি ডিফেন্স পাবলিক সেক্টর আন্ডারটেকিং- এ রূপান্তরিত করার সিদ্ধান্ত নিয়েছে।
বিশদভাবে এর ব্যাখ্যা হচ্ছে-
১) গোলাবারুদ এবং বিস্ফোরক-- এমুনেশন ফ্যাক্টরি খাদকি। করডাইট ফ্যাক্টরি, অরুভানকাডু। হাই এনার্জি প্রজেক্টাইল ফ্যাক্টরি, তিরুচিরাপল্লী। হাই এক্সপ্লোসিভ ফ্যাক্টরি, খাদকি। অর্ডন্যান্স ফ্যাক্টরি, ভান্ডারা। অর্ডন্যান্স ফ্যাক্টরি, বলাঙ্গীর। অর্ডন্যান্স ফ্যাক্টরি, চন্দ্রপুর। অর্ডন্যান্স ফ্যাক্টরি, দেহু রোড। অর্ডন্যান্স ফ্যাক্টরি, ইতার্সি। অর্ডন্যান্স ফ্যাক্টরি, খামারিয়া। অর্ডন্যান্স ফ্যাক্টরি, নালন্দা। অর্ডন্যান্স ফ্যাক্টরি, ভাড়াগাঁও।
২) যানবাহন-- ইঞ্জিন ফ্যাক্টরি, আবাদি। হেভি ভেহিকেল ফ্যাক্টরি, আবাদি। মেশিন টুলস ফ্যাক্টরি, আম্বরনাথ। অর্ডন্যান্স ফ্যাক্টরি, মেডক। ভেইকেল ফাক্টরি, জবলপুর।
৩) অস্ত্র এবং সরঞ্জাম--
ফিল্ড গান ফাক্টরি, কানপুর। গান ক্যারেজ ফ্যাক্টরি, জবলপুর। গান এন্ড সেল ফ্যাক্টরি, কাশিপুর। অর্ডন্যান্স ফ্যাক্টরি, কানপুর। অর্ডন্যান্স ফ্যাক্টরি প্রজেক্ট, করোয়া। অর্ডন্যান্স ফ্যাক্টরি, তিরুচিরাপল্লী। রাইফেল ফ্যাক্টরি, ইছাপুর। স্মল আর্মস ফ্যাক্টরি, কানপুর।
৪) সৈন্য বাহিনীর পোশাক পরিচ্ছদ-- অর্ডন্যান্স ক্লথিং ফ্যাক্টরি, আবাদি। অর্ডন্যান্স ক্লোথিং ফ্যাক্টরি, শাহজাহানপুর। অর্ডন্যান্স ইকুইপমেন্ট ফ্যাক্টরি, কানপুর। অর্ডন্যান্স ইকুপমেন্ট ফ্যাক্টরি, হযরতপুর।
৫) আনুষঙ্গিক-- গ্রে আয়রন ফাউন্ড্রি, জবলপুর। মেটাল এন্ড স্টিল ফ্যাক্টরি, ইছাপুর। অর্ডন্যান্স ফ্যাক্টরি, আম্বেরনাথ। অর্ডন্যান্স ফ্যাক্টরি, আম্বাজারি। অর্ডন্যান্স ফ্যাক্টরি, ভুসাওয়াল। অর্ডন্যান্স ফ্যাক্টরি, দমদম। অর্ডন্যান্স ফ্যাক্টরি, কাটনি। অর্ডন্যান্স ফ্যাক্টরি, মুরাদনগর।
৬) অপ্টো- ইলেকট্রনিক্স--অর্ডন্যান্স ফ্যাক্টরি, চন্ডিগড়। অর্ডন্যান্স ফ্যাক্টরি, দেরাদুন। অপ্টো- ইলেকট্রনিক্স ফ্যাক্টরি দেরাদুন।
৭) প্যারাসুট-- অর্ডন্যান্স প্যারাসুট ফ্যাক্টরি, কানপুর।
অর্ডন্যান্স ফ্যাক্টরি গুলিকে কর্পোরেটাইজেশন করার সরকারি সিদ্ধান্তের বিরোধিতা করেছে অর্ডিন্যান্স ফ্যাক্টরি বোর্ড এমপ্লয়িজ ফেডারেশন এবং অ্যাসোসিয়েশন দুটি সংগঠন।
যদিও অর্ডিন্যান্স ফ্যাক্টরি গুলিকে কর্পোরেটাইজেশন করার বিষয়টি নিয়ে ডিফেন্স প্রোডাকশনের সচিবের নেতৃত্বে ফেডারেশন এবং অ্যাসোসিয়েশনের প্রতিনিধিদের নিয়ে আলোচনা হয়েছে।
প্রতিরক্ষা মন্ত্রী ও এ বিষয়ে সংগঠন গুলির সাথে গত ১৬ জুলাই বৈঠক করেছেন। এ বিষয়ে আলোচনা চালিয়ে যাওয়ার জন্য তিনি দুটি সংগঠনের নেতৃত্বের কাছে আহ্বান জানিয়েছেন।
আজ রাজ্যসভায় শ্রী এম শানমুগম এবং শ্রী কনকামেদালার আনা এক প্রশ্নের জবাবে কেন্দ্রীয় প্রতিরক্ষা প্রতিমন্ত্রী শ্রী অজয় ভাট এই তথ্য জানিয়েছেন।
CG/ SB
(Visitor Counter : 160
প্রতিরক্ষামন্ত্রক
সেনা ইঞ্জিনিয়ারিং সার্ভিসে ৯ হাজার ৩০৪টি পদ বিলোপের প্রস্তাব অনুমোদন করেছেন প্রতিরক্ষা মন্ত্রী
নয়াদিল্লি, ০৭ মে, ২০২০
প্রতিরক্ষা মন্ত্রী শ্রী রাজনাথ সিং সেনা ইঞ্জিনিয়ারিং সার্ভিসের বেসিক ও শিল্প সংক্রান্ত কর্মী বাহিনীতে ৯ হাজার ৩০০-রও বেশি পদ বিলোপের প্রস্তাব অনুমোদন করেছেন। মিলিটারি ইঞ্জিনিয়ারিং সার্ভিসের মুখ্য ইঞ্জিনিয়ার এই পদগুলি বিলোপের জন্য প্রতিরক্ষা মন্ত্রীর কাছে প্রস্তাব পাঠান। উল্লেখ করা যেতে পারে, লেঃজেঃ শেকতকরের নেতৃত্বে গঠিত কমিটি সেনাবাহিনীর অভিযান পরিচালনাগত ক্ষমতা বাড়াতে এবং ব্যয় বরাদ্দ খাতে ভারসাম্য বজায় রাখতে একাধিক প্রস্তাব দেয়।
কমিটির পক্ষ থেকে সেনা ইঞ্জিনিয়ারিং সার্ভিসে অসামরিক কর্মী বাহিনী পুনর্গঠনের বিষয়েও একটি প্রস্তাব দেওয়া হয়। কমিটির এই প্রস্তাব এবং সেনা ইঞ্জিনিয়ারিং সার্ভিসের মুখ্য ইঞ্জিনিয়ারের প্রস্তাবের ভিত্তিতে বেসিক ও শিল্প সংক্রান্ত ১৩ হাজার ১৫৭টি পদের মধ্যে ৯ হাজার ৩০৪টি পদ বিলোপের প্রস্তাব প্রতিরক্ষা মন্ত্রী অনুমোদন করেছেন।
বেসিক ও শিল্প সংক্রান্ত কর্মী সংখ্যা কমিয়ে এবং ব্যয়ভার হ্রাস করে সেনা ইঞ্জিনিয়ারিং সার্ভিসকে আরও সুদক্ষ করে তোলার জন্যই পদ বিলোপের এই সিদ্ধান্ত নেওয়া হয়েছে।
(CG/BD/SB
প্রধানমন্ত্রীরদপ্তর
অনন্য সংস্কৃতি এবং প্রাণবন্ত মানুষের আবাসভূমি উত্তর-পূর্বাঞ্চলে অভূতপূর্ব গতিতে উন্নয়নের কর্মযজ্ঞ এগিয়ে চলেছে : প্রধানমন্ত্রী
নয়াদিল্লি, ১৩ জুন, ২০২৩
প্রধানমন্ত্রী শ্রী নরেন্দ্র মোদী উত্তর-পূর্বাঞ্চলের যোগাযোগ ব্যবস্থা উন্নয়নের জন্য বিভিন্ন পরিকাঠামোগত প্রকল্পের বাস্তবায়ন সহ নানা উন্নয়নমুখী প্রকল্পের তথ্য সম্বলিত নিবন্ধ, গ্রাফিক্স এবং ভিডিও সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন :
“অনন্য সংস্কৃতি এবং প্রাণবন্ত মানুষের আবাসভূমি উত্তর-পূর্বাঞ্চলে অভূতপূর্ব গতিতে উন্নয়নের কর্মযজ্ঞ এগিয়ে চলেছে। এই অঞ্চলের প্রচুর সম্ভাবনাকে কার্যকর করতে আমরা পরিকাঠামো ক্ষেত্রের উন্নয়ন সহ যোগাযোগ ব্যবস্থার মানোন্নয়নের দিকে গুরুত্ব দিয়েছি। #9YearsOfNorthEastProsperity”
CG/CB/DM/…..
(
প্রতিরক্ষামন্ত্রক
লেফটেন্যান্ট জেনারেল মনোজ পান্ডে সেনাবাহিনীর উপ প্রধান হিসেবে কার্যভার গ্রহণ করেছেন
নতুন দিল্লি, ১ ফেব্রুয়ারি, ২০২২
লেফট এন্ড জেনারেল মনোজ পান্ডে, পিভিএসএম, এভিএসএম, ভিএসএম ভারতীয় সেনাবাহিনীর উপপ্রধান হিসেবে আজ কার্যভার গ্রহণ করেছেন।
ন্যাশনাল ডিফেন্স একাডেমির প্রাক্তনী লেফটেন্যান্ট জেনারেল মনোজ পান্ডে ১৯৮২ সালের ডিসেম্বরে মুম্বাইতে করপ্স ইঞ্জিনিয়ারিং-এ প্রথম যোগদান করেন। জম্মু-কাশ্মীরের নিয়ন্ত্রণ রেখা বরাবর সেনাবাহিনীর একাধিক পদের তিনি দায়িত্ব সামলান। অপারেশন পরাক্রম অভিযানে তিনি সামিল হয়েছিলেন।
লেফটেন্যান্ট জেনারেল পান্ডে বৃটেনের স্টাফ কলেজ থেকে স্নাতক উত্তীর্ণ হন এরপর তিনি ন্যাশনাল ডিফেন্স কলেজে ভর্তি হন।
লেফটেন্যান্ট জেনারেল মনোজ পান্ডে আজ সেনাবাহিনীর প্রধান লেফটেন্যান্ট জেনারেল সিপি মোহান্তির কাছ থেকে তাঁর কার্যভার গ্রহণ করেন। লেফটেন্যান্ট জেনারেল মহান্তি ৩১ জানুয়ারি ২০২২-এ অবসর নিয়েছেন।
CG/ SB
(Visitor Counter : 107
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণের ৩৬ কোটিরও বেশি ডোজ দিয়ে নতুন এক মাইলফলক অতিক্রম করেছে
গত ২৪ ঘণ্টায় নতুন করে সংক্রমিত হয়েছেন ৩৪ হাজার ৭৩৩ জন
ভারতে সক্রিয় সংক্রমিতের সংখ্যা নিম্নমুখী – ৪ লক্ষ ৫৯ হাজার ৯২০; মোট সংক্রমিতের ১.৫ শতাংশ চিকিৎসাধীন
এক মাস ধরে দৈনিক সংক্রমিতের হার ৫ শতাংশের কম – ২.২৯ শতাংশ
নয়াদিল্লি, ০৭ জুলাই, ২০২১
দেশে এ পর্যন্ত ৩৬,১৩,২৩,৫৪৮টি টিকার ডোজ দেওয়া হয়েছে। গতকাল টিকা দেওয়া হয়েছে ৩৬,০৫,৯৯৮ জনকে। স্বাস্থ্যকর্মীদের মধ্যে ১,০২,৩৬,০৭২ জন টিকার প্রথম ডোজ এবং ৭৩,৪৩,৭৪৯ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৭৬,১৬,৭৫০ জন প্রথম ডোজ এবং ৯৭,৪৫,৪১৩ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ১০,৪৭,২৯,৭১৯ জন এবং দ্বিতীয় ডোজ পেয়েছেন ৩০,৪৭,৮৮০ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ৯,১৭,২৯,৩৫৮ জন। আর দ্বিতীয় ডোজ পেয়েছেন ২,০৬,৯৫,৪৫২ জন। যাঁদের বয়স ৬০-এর ওপরে তাঁদের মধ্যে ৬,৯৩,৯৪,৯৩৩ জন প্রথম ডোজ এবং ২,৬৭,৮৪,২২২ জন দ্বিতীয় ডোজ পেয়েছেন।
২১ জুন থেকে সর্বজনীন টিকাকরণের নতুন পর্যায় শুরু হয়েছে। দেশ জুড়ে টিকাকরণ অভিযানকে আরও দ্রুত করার জন্য কেন্দ্র অঙ্গীকারবদ্ধ।
ভারতে গত ২৪ ঘণ্টায় নতুন করে সংক্রমিত হয়েছেন ৪৩ হাজার ৭৩৩ জন। গত ১০ দিন ধরে নতুন করে সংক্রমিত হচ্ছেন ৫০ হাজারেরও কম, অর্থাৎ কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৪ লক্ষ ৫৯ হাজার ৯২০ জন চিকিৎসাধীন। গতকালের তুলনায় এই সংখ্যা ৪ হাজার ৪৩৭ কম। দেশে মোট সংক্রমিতের মাত্র ১.৫ শতাংশ চিকিৎসাধীন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। পরপর ৫৫ দিন নতুন করে সংক্রমিতের থেকে সুস্থ হয়ে উঠেছেন বেশি মানুষ। গত ২৪ ঘণ্টায় ৪৭ হাজার ২৪০ জন কোভিড মুক্ত হয়েছেন। সর্বশেষ তথ্য অনুযায়ী, দেশে ২ কোটি ৯৭ লক্ষ ৯৯ হাজার ৫৩৪ জন সুস্থ হয়ে উঠেছেন। জাতীয় আরোগ্য লাভের হার ৯৭.১৮ শতাংশ।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১৯ লক্ষ ৭ হাজার ২১৬টি নমুনা পরীক্ষা করা হয়েছে। এ পর্যন্ত দেশে ৪২ কোটি ৩৩ লক্ষ ৩২ হাজার ৯৭টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ২.৩৯ শতাংশ এবং দৈনিক সংক্রমণের হার ২.২৯ শতাংশ। গত ১৬ দিন ধরে দৈনিক সংক্রমণের হার ৩ শতাংশের কম।
CG/CB/SB
(Visitor Counter : 156
রেলমন্ত্রক
ভারতীয় রেল ২০২০ সালের সেপ্টেম্বর থেকে ২০২১-এর জুন পর্যন্ত ১০ মাসে রেকর্ড পরিমাণ পণ্য পরিবহন করেছে
নতুন দিল্লি, ০২ জুলাই, ২০২১
কোভিড জনিত অতিমারি পরিস্থিতিতেও ভারতীয় রেল পণ্য পরিবহনের ক্ষেত্রে তার গতি বজায় রেখেছে।
মিশন মোডে চলতি বছরের জুন মাসে পণ্য পরিবহনের পরিমাণ ছিল ১১২.৬৫ মিলিয়ন টন। যা ২০১৯- এর জুন মাসের তুলনায় ১১.১৯ শতাংশ বেশি। ২০১৯ সালে এর পরিমাণ ছিল ১০১.৩১ মিলিয়ন টন।
চলতি বছরের জুন মাসে যে সমস্ত পণ্য পরিবহন করা হয়েছে তার মধ্যে রয়েছে, ৫০.০৩ মিলিয়ন টন কয়লা, ১৪.৫৩ মিলিয়ন টন লৌহ আকরিক, ৫.৫৩ মিলিয়ন টন কাঁচা লোহা ও ইস্পাত, ৫.৫৩ মিলিয়ন টন খাদ্যশস্য, ৪.৭১ মিলিয়ন টন সার, ৩.৬৬ মিলিয়ন টন খনিজ তেল, ৬.৫৯ মিলিয়ন টন সিমেন্ট এবং ৪.২৮ মিলিয়ন টন ঝামা।
চলতি বছরের জুন মাসে ভারতীয় রেল পণ্য পরিবহন খাতে ১১১৮৬.৮১ কোটি টাকা আয় করেছে। যা ২০২০ সালের জুন মাসের তুলনায় ২৬.৭ শতাংশ বেশি। গত বছরের জুন মাসে এই অর্থের পরিমাণ ছিল ৮৮২৯.৬৮ কোটি টাকা। ২০১৯ সালে এই সময়ে এর পরিমাণ ছিল ১০৭০৭.৫৩ কোটি টাকা।
বর্তমান পরিস্থিতিতে ভারতীয় রেলের পক্ষ থেকে পণ্য পরিবহন খাতে বেশ কিছু ছাড় দেয়া হচ্ছে। পণ্যবাহী ট্রেনের গতিবেগ বাড়ানো হয়েছে। বিগত ১৯ মাসে পণ্যবাহী ট্রেনের গতিবেগ প্রায় দ্বিগুণ করা হয়েছে।
CG/ SB
(Visitor Counter : 155
প্রধানমন্ত্রীরদপ্তর
প্রধানমন্ত্রী হান্দোয়ারায় শহীদ সেনা ও নিরাপত্তা কর্মীদের প্রতি শ্রদ্ধা নিবেদন করেছেন
নতুন দিল্লি, ৩ মে, ২০২০
প্রধানমন্ত্রী শ্রী নরেন্দ্র মোদী জম্মু ও কাশ্মীরের হান্দোয়ারায় শহীদ বীর সেনা ও নিরাপত্তা কর্মীদের প্রতি শ্রদ্ধা জানিয়েছেন।
এক ট্যুইটবার্তায় প্রধানমন্ত্রী হান্দোয়ারায় শহীদ, ভারতের অসম সাহসী সেনা এবং নিরাপত্তা কর্মীদের প্রতি শ্রদ্ধা নিবেদন করেছেন। তিনি বলেছেন এই সেনাকর্মীদের বীরত্ব ও ত্যাগ দেশবাসী কখনও ভুলে যাবে না। তারা অত্যন্ত নিষ্ঠার সাথে দেশের সেবা করেছেন এবং নাগরিকদের রক্ষায় অক্লান্ত পরিশ্রম করেছেন। প্রধানমন্ত্রী তাদের পরিবারপরিজনদের প্রতি সমবেদনা জানিয়েছেন।
(CG/TG
কেন্দ্রীয়লোকসেবাআয়োগ
কম্বাইন্ড ডিফেন্স সার্ভিসেস পরীক্ষা , ২০২০-র চূড়ান্ত ফল
নতুন দিল্লি, ১ অক্টোবর, ২০২১
ইউনিয়ন পাবলিক সার্ভিস কমিশন পরিচালিত এবং প্রতিরক্ষা মন্ত্রকের সার্ভিসেস সিলেকশন বোর্ডকৃত সাক্ষাৎকারের ভিত্তিতে কম্বাইন্ড ডিফেন্স সার্ভিসেস পরীক্ষা ২০২০-র ফলাফলের ভিত্তিতে উত্তীর্ণ ১৯২ জন প্রার্থীর মেধাভিত্তিক তালিকা নিম্নরূপ –
 ১১৪-তম শর্ট সার্ভিস কমিশন পাঠ্যক্রমে  চেন্নাইয়ের অফিসার্স ট্রেনিং অ্যাকাডেমিতে ভর্তির জন্য এবং  ২৮ তম সার্ভিস কমিশন মহিলা  পাঠ্যক্রমে চেন্নাইয়ের অফিসার্স ট্রেনিং অ্যাকাডেমিতে ভর্তির জন্য। ২০২১-এর অক্টোবরে শুরু হবে । ১১৪-তম শর্ট সার্ভিস কমিশন কোর্স -তে অন্তর্ভুক্ত আছে সেই সব প্রার্থীর নামও যারা দেরাদুনের ইন্ডিয়ান মিলিটারি অ্যাকাডেমি, কেরলের এঝিমালার নাভাল অ্যাকাডেমি এবং হায়দ্রাবাদের এয়ারফোর্স অ্যাকাডেমিতে প্রশিক্ষণ পাঠ্যক্রমে ভর্তির জন্য তাদের নামও একই পরীক্ষার ফলের ভিত্তিতে সুপারিশ করা হয়েছে ।
সরকারি সূত্রে জানা গেছে, শূন্য পদের সংখ্যা  ১১৪-তম শর্ট সার্ভিস কমিশন কোর্স  ১৬৯ এবং  ২৮-তম শর্ট সার্ভিস কমিশন মহিলা পাঠ্যক্রমের জন্য ১৭ ।
মেরিট লিস্ট তৈরির সময় প্রার্থীদের মেডিকেল পরীক্ষার ফলাফল বিবেচনা করা হয়নি । প্রার্থীদের প্রার্থীপদত্ব সাময়িক, প্রার্থীদের জন্মতারিখ এবং শিক্ষাগত যোগ্য খতিয়ে দেখা হবে সেনা সদর দফতরে ।
প্রার্থীরা তাদের ফলাফলের তথ্য পেতে পারেন ইউপিএসসি ওয়েবসাইট http://www.upsc.gov.in-এ । তবে প্রার্থীদের নম্বর জানা যাবে চূড়ান্ত ফল প্রকাশের তারিখ থেকে ১৫ দিনের মধ্যে কমিশনের ওয়েবসাইটে ৩০ দিনের জন্য ।
প্রার্থীদের দৃষ্টি আকর্ষণও করা হচ্ছে কমিশনের ওয়েবসাইটে প্রাপ্তব্য নম্বরের জনসমক্ষে প্রকাশ এবং অসুপারিশকৃত প্রার্থীদের অন্য বিবরণী কর্মসূচির প্রতি । এই সকল অসুপারিশকৃত প্রার্থীরা নম্বর ডাউনলোড করার সময় তাদের ইচ্ছা প্রকাশ করতে পারবেন ।
জুনিয়র পাবলিক সার্ভিস কমিশনের প্রাঙ্গণে এক্সামিনেশন হল ভবনের কাছে একটি ফেসিলিটেশন কাউন্টার আছে । প্রার্থীরা তাদের পরীক্ষা সম্বন্ধীয় যে কোন তথ্য ও ব্যাখ্যা পেতে পারেন কাজের দিনে সকাল ১০ টা থেকে বিকেল ৫-টার মধ্যে । অথবা 011-23385271, 011-23381125 and 011-23098543 –নম্বরে ফোনের মাধ্যমে ।
CG/AP/RAB
(Visitor Counter : 97
অর্থমন্ত্রক
২০১৯-২০র জন্য উৎপাদনশীলতা ভিত্তিক এবং উৎপাদনশীলতা ভিত্তিক নয় এ ধরণের উৎসাহভাতা অনুমোদন করল কেন্দ্রীয় মন্ত্রিসভা
নতুনদিল্লী, ২১ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ২০১৯-২০ বর্ষে ১৬ লক্ষ ৯৭ হাজার নন-গেজেটেড কর্মচারীদের জন্য উৎপাদনশীলতা ভিত্তিক উৎসাহভাতা অনুমোদন করা হয়েছে। এর ফলে রেল, ডাক বিভাগ, প্রতিরক্ষা, ইপিএফও, ইএসআইসি ইত্যাদি সংস্থাগুলির কর্মীরা উপকৃত হবেন। এরজন্য ২ হাজার ৭৯১ কোটি টাকা ব্যয় হবে।
উৎপাদনশীলতা ভিত্তিক নয় অর্থাৎ অ্যাড-হক উৎসাহভাতা ১৩ লক্ষ ৭০ হাজার কেন্দ্রীয় সরকারি নন-গেজেটেড কর্মচারীদের দেওয়া হবে। এর জন্য ব্যয় হবে ৯৪৬ কোটি টাকা।
সব মিলিয়ে ৩০ লক্ষ ৬৭ হাজার কর্মচারী উপকৃত হবেন এবং সরকারের মোট ব্যয় হবে ৩,৭৩৭ কোটি টাকা।
নন-গেজেটেড কর্মচারীদের বিগত বছরের কর্ম দক্ষতার ওপর ভিত্তি করে দূর্গাপুজো/দশেরার আগে উৎসাহভাতা  দেওয়া হয়। সরকার উৎপাদনশীলতা ভিত্তিক উৎসাহভাতা এবং উৎপাদনশীলতা ভিত্তিক নয় এরকম উৎসাহভাতা নন-গেজেটেড কর্মচারীদের ঘোষণার সঙ্গে সঙ্গেই বিতরণ করে থাকে।
CG/CB
(
যুবওক্রীড়াবিষয়কমন্ত্রক
কেন্দ্রীয় ক্রীড়া মন্ত্রী শ্রী অনুরাগ ঠাকুর এবং বিভাগীয় প্রতিমন্ত্রী শ্রী নিশিথ প্রামাণিক টোকিও অলিম্পিকের জন্য ভারতীয় অ্যাথলিটদের প্রথম দলটিকে দিল্লি থেকে রওনা করাবেন
নয়াদিল্লি, ১৭ জুলাই, ২০২১
টোকিও অলিম্পিক শুরু হতে আর এক সপ্তাহ বাকি। এজন্য ভারতীয় ক্রীড়াবিদদের প্রথম দলটিকে আনুষ্ঠানিকভাবে নতুন দিল্লির ইন্দিরা গান্ধী আন্তর্জাতিক বিমানবন্দর থেকে টোকিও-র উদ্দেশ্যে রওনা করা হবে। ভারতীয় অ্যাথলিটদের প্রথম দলটিকে ৫৪ জন অ্যাথলিট সহ সহায়ক কর্মী ও ভারতীয় অলিম্পিক অ্যাসোসিয়েশনের প্রতিনিধিরা মিলিয়ে ৮৮ জন রয়েছেন। কেন্দ্রীয় ক্রীড়া মন্ত্রী শ্রী অনুরাগ সিং ঠাকুর এবং বিভাগীয় প্রতিমন্ত্রী শ্রী নিশিথ প্রামাণিক অ্যাথলিটদের প্রথম দলটিকে টোকিও উদ্দেশ্যে রওনা করার সময় উপস্থিত থাকবেন। দিল্লির বিমানবন্দরে দুই মন্ত্রী ছাড়াও ভারতীয় অলিম্পিক অ্যাসোসিয়েশনের সভাপতি শ্রী নরিন্দর ধ্রুব বাত্রা, অ্যাসোসিয়েশনের মহাসচিব শ্রী রাজীব মেহতা এবং স্পোর্টস অথরিটি অফ ইন্ডিয়ার মহানির্দেশক শ্রী সন্দীপ প্রধান উপস্থিত থাকবেন।
আজ নতুন দিল্লি থেকে টোকিও-র উদ্দেশ্যে ভারতীয় অ্যাথলিটদের যে প্রথম দলটি রওনা হচ্ছে, সেখানে তিরন্দাজী, হকি, ব্যাডমিন্টন, টেবিল টেনিস, জুডো, জিমম্যাস্টিক ও ভারোত্তলন এবং ৮টি ক্রীড়া বিভাগের অ্যাথলিটরা রয়েছেন। প্রথম দলটিতে ভারতীয় হকি দলের সর্বাধিক অ্যাথলিট রয়েছেন।
অ্যাথলিটদের সুরক্ষা সুনিশ্চিত করতে আজ টোকিও-র উদ্দেশ্যে রওনা দেওয়া ভারতীয় দলের যাত্রার সময় সমস্ত অতিথিদের কোভিড পরীক্ষা করাতে হবে। কেবল যাঁদের রিপোর্ট নেগেটিভ আসবে, তাঁদের এই অনুষ্ঠানে যোগদানের অনুমতি মিলবে। যাবতীয় সামাজিক দূরত্ববিধি মেনে সমগ্র অনুষ্ঠানটি পরিচালিত হবে।
উল্লেখ করা যেতে পারে, এবারের টোকিও অলিম্পিকে ১২৭ জন ভারতীয় অ্যাথলিট অংশগ্রহণের যোগ্যতা অর্জন করেছেন, যা একটি রেকর্ড। গত রিও অলিম্পিকের ১১৭ জন অ্যাথলিট অংশগ্রহণের যোগ্যতা অর্জন করেছিলেন।
CG/BD/SB
(Visitor Counter : 152
প্রধানমন্ত্রীরদপ্তর
প্রধানমন্ত্রী আগামীকাল এনসিসি-র র্যালিতে যোগ দেবেন
নয়াদিল্লি, ২৭ জানুয়ারি, ২০২০
প্রধানমন্ত্রী শ্রী নরেন্দ্র মোদী আগামীকাল  নতুন দিল্লির কারিয়াপ্পা প্যারেড গ্রাউন্ডে ন্যাশনাল ক্যাডেট কোর -এর র্যালিতে যোগ দেবেন।
এই অনুষ্ঠানে এনসিসি-র বিভিন্ন শাখা কুচকাওয়াজে অংশগ্রহণ করবে এবং প্রধানমন্ত্রী তাঁদের অভিবাদন গ্রহণ করবেন। একটি সাংস্কৃতিক অনুষ্ঠান ছাড়াও এনসিসি ক্যাডেটরা প্রধানমন্ত্রীর সামনে অ্যাডভেঞ্চার স্পোর্টস, পারফর্মিং আর্টস এবং সঙ্গীত উপস্থাপন করবেন।
প্রধানমন্ত্রী এনসিসি-র মেধাবী ক্যাডেটদের পুরস্কার বিতরণ করবেন এবং ঐ সমাবেশে ভাষণ দেবেন।
প্রতি বছর শত শত এনসিসি ক্যাডেট সাধারণতন্ত্র দিবসের শিবিরের জন্য নতুন দিল্লি আসেন। গত বছর প্রধানমন্ত্রী এনসিসি র্যালিতে ভাষণ দেওয়ার সময় প্রাকৃতিক বিপর্যয়ে ক্যাডটদের ত্রাণ ও উদ্ধারকাজে অংশ নেওয়া এবং স্বচ্ছ ভারত অভিযানের মতো বিভিন্ন উদ্যোগে সামিল হওয়ার প্রশংসা করেন।
CG/CB/DM
(Visitor Counter : 77
প্রধানমন্ত্রীরদপ্তর
সিঙ্গাপুরের প্রাক্তন প্রধানমন্ত্রী লি কুয়ান ইউ-এর শততম জন্মবার্ষিকীতে প্রধানমন্ত্রীর শ্রদ্ধা নিবেদন
নতুন দিল্লি, ১৬ সেপ্টেম্বর , ২০২৩
প্রধানমন্ত্রী শ্রী নরেন্দ্র মোদী সিঙ্গাপুরের প্রাক্তন প্রধানমন্ত্রী লি কুয়ান ইউ-এর শততম জন্মবার্ষিকীতে তাঁকে শ্রদ্ধা জানিয়েছেন।
এক্স পোস্টের এক বার্তায় প্রধানমন্ত্রী বলেছেন:
"শততম জন্মবার্ষিকী উপলক্ষে মহান লি কুয়ান ইউ-কে শ্রদ্ধা জানাই। তাঁর দূরদর্শী নেতৃত্ব সিঙ্গাপুরের উন্নয়নের ক্ষেত্রে গুরুত্বপূর্ণ ভূমিকা পালন করেছে। দূরদর্শিতা এবং শ্রেষ্ঠ হওয়ার জন্য নিরলস উদ্যোগ তাঁর মহান ব্যক্তিত্বের প্রতিফলন। তাঁর কর্মপদ্ধতি বিশ্বের সকল নেতা-নেত্রীদের অনুপ্রেরণা যোগায়।"
(AC/CB/AS
স্বাস্থ্যওপরিবারকল্যাণমন্ত্রক
কোভিড-১৯এর বিরুদ্ধে লড়াই-এ আরো একধাপ এগোল দেশ- ৪.২৩ কোটি নমুনা পরীক্ষা হয়েছে মহারাষ্ট্র, অন্ধ্রপ্রদেশ ও কর্ণাটক- এই তিন রাজ্যেই মোট সংক্রমণের ৪৩% ঘটনা ঘটেছে
নতুনদিল্লি, ৩১শে আগস্ট, ২০২০
কোভিড-১৯ মহামারীর মোকাবিলায় ভারত নমুনা পরীক্ষার ক্ষমতা বৃদ্ধি করছে। জানুয়ারী মাসে শুধুমাত্র পুণেতে একটি পরীক্ষাগারে নমুনা পরীক্ষা করা যেত, আর আগস্টের শেষে দৈনিক ১০লক্ষের বেশী নমুনা পরীক্ষা করা সম্ভব হচ্ছে। গত চব্বিশ ঘন্টায় ৮,৪৬,২৭৮টি নমুনা পরীক্ষা হয়েছে। দেশে এ পর্যন্ত মোট ৪.২৩কোটির বেশী নমুনা পরীক্ষা হল।
রবিবার ৩০শে আগস্ট দেশজুড়ে নতুন ৭৮,৫১২টি সংক্রমণের খবর পাওয়া গেছে। কয়েকটি সংবাদ মাধ্যমে গত চব্বিশ ঘন্টায় প্রায় ৮০হাজার সংক্রমিত হওয়ার যে সংবাদ প্রকাশিত হয়েছে,তা ভিত্তিহীন।
গত চব্বিশ ঘন্টায় নতুন সংক্রমণের ৭০% খবর এসেছে সাতটি রাজ্য থেকে। এগুলি হল মহারাষ্ট্র , অন্ধ্রপ্রদেশ , কর্ণাটক , তামিলনাডু , উত্তর প্রদেশ , পশ্চিমবঙ্গ  এবং ওডিশা । মহারাষ্ট্র, অন্ধ্রপ্রদেশ ও কর্ণাটক ౼ এই তিন রাজ্যে মোট ৪৩% সংমণের খবর পাওয়া গেছে।
কোভিড-১৯ এ সংক্রমিতদের মধ্যে গত ২৪ ঘন্টায় যত জনের মৃত্যু হয়েছে, তার প্রায় ৫০%-ই হয়েছে মহারাষ্ট্র, অন্ধ্রপ্রদেশ আর কর্ণাটক থেকে। এর মধ্যে মহারাষ্ট্রে এই হার ৩০.৪৮%।
যে সব রাজ্যে সংক্রমণের হার ও সংক্রমিতদের মৃত্যুর ঘটনা বেশী হচ্ছে, কেন্দ্র সেই সব রাজ্যগুলিকে নমুনা পরীক্ষা বাড়াতে পরামর্শ দিয়েছে। এর ফলে সংক্রমিতদের দ্রুত শনাক্ত করে চিকিৎসা শুরু করাযাবে। এই ভাবে ওই সব রাজ্যগুলিতে মৃত্যুর হার কমানো সম্ভব হবে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন অথবা ট্যুইটার হ্যান্ডেল @MoHFW_INDIA-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-তেও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(
প্রধানমন্ত্রীরদপ্তর
ভারত-মার্কিন বাণিজ্য পর্ষদের প্রতিনিধিদল সাক্ষাৎ করলেন প্রধানমন্ত্রীর সঙ্গে
নয়াদিল্লি, ০৭ সেপ্টেম্বর, ২০১৮
ভারত-মার্কিন বাণিজ্য পর্ষদের বোর্ড সদস্যরা আজ নতুন দিল্লীতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। মুম্বাইতে চলতি সপ্তাহের প্রথম দিকে ‘ইন্ডিয়া আইডিয়া ফোরামে’র বৈঠকে গৃহীত বিভিন্ন সিদ্ধান্তের ব্যাপারে তারা প্রধানন্ত্রীকে অবগত করেন। প্রতিনিধিদলের সদস্যরা ভারত-মার্কিন বাণিজ্যের পরিমান ৫০০ বিলিয়ন মার্কিন ডলারে নিয়ে যেতে একটি পরিকল্পনা গ্রহণের ব্যাপারে আগ্রহ প্রকাশ করেন। কথাপ্রসঙ্গে প্রধানমন্ত্রী সরকারের গৃহীত সংস্কারমূলক বিভিন্ন কর্মসূচীর ব্যাপারে তাদের জানান। ভারতে বিনিয়োগের বিপুল সম্ভাবনার উল্লেখ করে, প্রধানমন্ত্রী মার্কিন বিনিয়োগকারীদের ভারতে বিনিয়োগের অনুরোধ জানান।
বিভিন্ন ক্ষেত্রে যৌথ দৃষ্টিভঙ্গীর প্রেক্ষিতে দু-দেশের মানুষে মানুষে যোগাযোগ বাড়িয়ে তোলার কথাও বলেন প্রধানমন্ত্রী।
CG/NS/…
(Visitor Counter : 72
আবাসনএবংশহরাঞ্চলেরদারিদ্র্যদূরীকরণমন্ত্রক
দেশে বিভিন্ন মেট্রো রেল প্রকল্প সম্প্রসারণের বর্তমান পরিস্থিতি
নতুন দিল্লি, ২৯শে জুলাই, ২০২১
শহরাঞ্চলে পরিবহণ রাজ্যের এক্তিয়ারভুক্ত। নগরোন্নয়নের সঙ্গে এটি অঙ্গাঙ্গীভাবে জড়িত। তাই মেট্রো রেল প্রকল্প সহ শহরাঞ্চলের পরিবহণ পরিকাঠামোর উন্নয়নের উদ্যোগ এবং তহবিল সংগ্রহ করা রাজ্য সরকারের দায়িত্ব। কেন্দ্র, শহরে এবং শহরতলীতে বিভিন্ন নীতি প্রস্তাব বিবেচনা করে মেট্রো রেল প্রকল্পগুলির জন্য আর্থিক সহায়তার ব্যবস্থা করে। বিভিন্ন রাজ্য সরকার ও কেন্দ্রশাসিত অঞ্চলের প্রশাসন, মেট্রো রেল / মেট্রো লাইট / মেট্রো নিও / রিজিওনাল র্যাপিড ট্রান্সজিট সিস্টেমের জন্য কেন্দ্রের কাছে প্রস্তাব পাঠায়। এই প্রস্তাবগুলি অনুমোদনের বিভিন্ন স্তরে রয়েছে। এবিষয়ে বিস্তারিত জানার জন্য নিজের লিঙ্কে ক্লিক করুন – https://www.pib.gov.in/PressReleasePage.aspx?PRID=1740315
লোকসভায় আজ এক প্রশ্নের লিখিত জবাবে এই তথ্য জানিয়েছেন, আবাসন ও নগরোন্নয়ন প্রতিমন্ত্রী শ্রী কৌশল কিশোর।
CG/CB/SFS
(Visitor Counter : 132